JohanHeinsen/ENO huggingface dataset:
Viborger Samler, 1824-03-17
Dette bekiendtgjøres herved, med Tilkjendegivende, at de Udeblivende ansees enige i, hvad uden dem besluttes. Viborg Byes Skifteret, den 16de Febr. 1824. Gundelach, Tirsdagen den 6te April førstk., Eftermiddag Kl. 4, foretages her paa Raadhuset Session i Præste Enken, Mad. Hviids Stervboe, der da, hvis muligt, vil vorde optaget til Slutning. Altsaa indkaldes Enhver af Boets Vedkommende, der og da at møde, for at anføre, hvad de maatte have at erindre inden Skiftet optages. De Udeblivende ansees enige i, hvad uden dem bestemmes. Viborg Byes Skifteret, den 16de Febr 1824. Gundelach.
Viborger Samler, 1824-03-17
Til Efterretning for samtlige Arvinger og Creditorer i Stervboet efter Stiftamtmand og Kammerherre Schestedt, bekjendtgjøres herved af undertegnede Boets Skiftecommission, at Qvartalsmoderne i dette Boe, som efter Proclamaets Udløb og derpaa tagen Bestemmelse under Skiftet ere anseete tilstrækkelige istedetfor de hidtil holdte maanedlige Møder, ere bestemte indtil videre at afholdes den sidste Torsdag i hvert Qvartals sidste Maaned som forhen paa Viborg Byes Raadstue Eftermiddag Kl. 2, og at altsaa det første Qvartals nøde afholdes Torsdagen den 25de denne Maaned. Da Forhandlingerne i disse Møder vil angaae Boets vigtigste Anliggender, hvorover Beslutning strax maae tages, og der i denne Henseende ikke herefter skeer videre Bekjendtgjørelse, saa ville samtlige Boets Vedkommende behage derved at give Møde, da de Udeblivende ansees at samtykke i hvad der uden dem vedtages og besluttes. Holstebroe og Vinderup den 4de Marts 1824. Fugl. N. Bolerup.
Viborger Samler, 1824-03-20
Udenlandske Efterretninger.
Viborger Samler, 1824-03-20
Neapel. 18de Febr. Her have vi det Roligt. Provindserne Basilikata og Apulien ere nu rensede for Røverbander. De fangne Snigmordere lader Fiskalen Oberst Caretto strax henrette.
Viborger Samler, 1824-03-20
Krigsretten her i Riget, der skal dømme de politiske Forbrydere, forøges og faaer en bedre Indretning.
Viborger Samler, 1824-03-20
J de sydlige Egne af Sicilien husere endnu Røverbander. Regjeringen er betænkt paa at standse dette Onde.
Viborger Samler, 1824-03-20
Paa Maltha har Gouvernør Maitlands Død ikke voldet nogen stor Sorg, da han ikke var elsket. Da Øen nu faaer sin egen Gouvernør, haaber man det gaaer bedre; overalt fordrages Englænderne bedre paa Maltha, end paa de Joniske Øer - Paa Maltha troer man, at Algiererne dog denne Gang blive tilgavns tugtede af Englænderne.
Viborger Samler, 1824-03-20
Rom. 18de Febr. Hs. Hell. Paven har bestemt, ligesom forhen Brug var, at Byerne Conca, Pomtigliano, Campomorto og Ostia, skulle være Fristæder for Forbrydere. Derved vil man forhindre, at de Kieltringer man i Campagna roman skal tiltale for mindre Forseelser, ikke skulle, som før, flygte til Bjergene og slaae sig til Røvernes Parti - Paven har og i de sidste 8 Dage af Carnevalet tilladt Maskeoptoge og Heste Veddeløb -
Viborger Samler, 1824-03-20
Tolden er nedsat paa adskillige indenrigske Vahre, derimod er den forhøiet paa endeel Artikler, som fra Udlandene hidkomme.
Viborger Samler, 1824-03-20
Hertuginden af Lucca er endnu saa svag, at man ikke mener hun lever. Hun har i sit Testamente befalet, at ville efter sin Død begraves i Jesuiternes Kirke.
Viborger Samler, 1824-03-20
J Landsbyen Arenazzo, i Provindsen Bologna, faldt nylig mange Meteorstene ned fra Luften, hvoraf den største veiede 12 Pund. Trient (i Østerrig.)
Viborger Samler, 1824-03-20
25de Febr. Vi have havt her i Egnen en mageløs tør Vinter og i flere Maaneder hverken Snee eller Regn; kuns paa de høieste nordlige Bjerges Toppe saae man Snee; Strømme og Kilder fortørredes; men i de sidste 6 Dage har vor Egn seet sig forflyttet til et sandt Høstveirligt; efter et nogle Minuter vaerende stærkt Vindstød regnede det uophørligt; kuns paa de høieste Bjerge faldt Snee. Af Floderne har især Fersina hævet sig usædvanligt paa denne Aarstid. I det Brescianske herske Forraadnelsesfebre. Dersom der overpaa dette Veir kommer Frost og kolde Norden- og Østen Vinde, vil Viinstokken lide. Vintersæden staaer fortræffelig, som følge af det milde og tørre Vinterveirligt. Efterret, dog endnu ubekræftet, Rygte, skulle det midt i Aleppo i Syrien være udbrudt en Vulkan og da den var udbrændt fremkom en Søe. Da man veed, at denne ulykkelige Bye i Fjor leed saameget af idelige Jordskjælv, er det ikke usandsynligt.
Viborger Samler, 1824-03-20
Blandede Efterretninger. Tyrkiet 4de Febr. Potten skal nu have faaet officiel Vished om: at den Persiske Regent har ratificeret Freden; saa den til Persien bestemte tyrkiske Gesandt er fra Bagdad reist til Teheran og den Persiske er passeret Floden Euphrat og er indtruffen i Erivan. - I Odessa vidste man den 16de Febr. at Lord Strangford havde anmeldt for alle tyrkiske Ministre, at den Russiske Statsraad Minciaky var kommen og tilkjendegivet dem hans Ærende. Da den ny Reis-Effendi endnu da var saa syg, at han ikke kunde modtage Hr. Minciaky; meente man imidlertid, at hans Formand muligt af Storherren blev befalet, at modtage ham og hans Brevskaber. Man troer i Odessa at Underhandlingerne med Rusland, skulle de end - ifølge Pottens sædvanlige Langsomhed - vare nogle Aar, dog ville have et forønsker Resultat til følge, saa at den politiske Himmel ikke saalet formørkes.
Viborger Samler, 1824-03-20
Corfu 8de Febr. Endnu den 5te Febr. havde Fæstningen Patras ikke overgivet sig. Man troer imidlertid ikke, at det kan tiltegnes den tyrkiske Besætnings Tapperhed at den endnu holdet sig; men snarere Uenigheden mellem de den beleirende græske Chefer. Kolokothroni synes allene at ville have den Ære at erobre den; men de andre græske Chefer ere ham ikke gode; de beskylde ham for, at tillade sine Undergivne Tøileløshed og sætte dem store Tingi Hovedet om Hielp fra Rusland.
Viborger Samler, 1824-03-20
Fra Missolonghi have vi faaet de første Nummere af en der udkommende græsk Avis, der læses med stor Begjerlighed - Lord Byron var endnu den 31te Jan. der og havde af Senatet modtaget græsk Borgetret med stor Festlighed. Hans nyeste Digt Hellas Triumph ved Missolonghi er uddeelt blandt Almuen paa de græske Øer. Da Tidenden kom til Missolonghi om, at Generalgouverneuren Maitland var død, valde det saa stor Glæde, at Staden 2 Nætter var illumineret. Man ansaae hans Død for det Samme som en ster Seir - Man har derimod paa de Joniske Øer grædt og sørget over Maitlands uventede Død med alle de mulige Hæders beviisninger optænkes kunde, saa at offentlige Forlystelser paa nogle Dage forbødes og Minutskud fo redes, Flagene stode paa halv Stang - Øernes Fornemmeste gik i Sørgedragt m. m.
Viborger Samler, 1824-03-20
Frankrig. Jfølge bestemte Efterretninger fra vore sydlige Egne, ere i Madrid aabnede nye Underhandlinger fra fransk Side, for at erholde en Formildelse i det Spanske Tilgivelsesdekret Man mener, at efter dette første affattede Dekret slet ikke skulde tages Hensyn paa de Spanske Generaler og Chefer, der, ved at kapitulere med de Franske, havde faaet gode betingelser; ja - at de endog skulle være udelukkede fra Tilgivelse, ifald de havde deeltaget i Tildtagelserne af 7de Marts 1820, eller og søgt at overtale Kong Ferdinand til Constitutionens Antagelse - Det Sidste havde især Hensyn til General Ballasteros og andre Stabsofficerer. Den franske Gesandt Marquis v. Talaru skal have Ordre til at forlange: at alle Spanske Officerer, som havde kapituleret med de franske Generaler, maatte nyde godt af Amnestiet, ja endog, hvis de havde deeltaget i Revolutionen, ikke foruroliges - og, man mener, at Gesandten er heldig i at bevirke det.
Viborger Samler, 1824-03-20
London. Det Ostindiske Compagnies Jnteressentere have anmodet Directionen om, at foreslaa en Foræring i Penge for Marqvis Hasrings, ligesaa værdig for Giverne som Modtageren, for de store Tjenester han som Gouvernør har viist Compagniet -J Aaret 1819 blev han af Compagniet eenstemmig tilstaaet en Foræring af 60,000 Pd. Sterl. Marquis Hastings, der i Maitlands Sted nævntes som Gouvernør paa Øen Maltha, sige nogle skal have undslaaet sig for denne Post.
Viborger Samler, 1824-03-20
Paa Englands Kyster rasede i de første Dage af Marts svære Storme, saa at man allerede fra flere Sø havne hører og betydelige Strandinger og Søskader.
Viborger Samler, 1824-03-20
En engelsk Fodgænger har gjort Veddemaal paa, at gaae i 30 Dage efter hinanden, hver Dag 60 (engelske) Mile.
Viborger Samler, 1824-03-20
Den 26de Febr. blev Prinds Eugen af Leuchtenberg begravet i sin fulde Uniform og med alle sine Ordener.
Viborger Samler, 1824-03-20
Dagen efter Cardinal Consalvis Begravelse gjorde Jeronymus Bonaparte i Rom et stort Gjæstebud paa sin Kones Fødselsdag for 80 Gjæster, hvilket kostede, 12000 Fr. Samme Aften gav den rige Russen Dimidoff Skuespil hos sig for næsten alle fornemme Udlændinger. Begge Dele stak underligen af modden offentlige Sorg.
Viborger Samler, 1824-03-20
En lutheransk Præst ved Düsseldorf, Dr. Bikering, er af Hs. Hellighed Paven bleven udnævnt til Ridder af den gyldne Spore.
Viborger Samler, 1824-03-20
Fra alle tydske saavelsom hollandske og nederlandske Havne, lyde Efterretningerne om Kornvarernes pludselige Stigen. Marskal v. Overkerke elskede Frøken v. Feldbrück. En Dag reed han ved Siden af Vognen, da hun i Mastricht kjørte over Maatz=Broen; han forsikrede hende just om sin Kjerlighed, og hun svarede: hvis han virkelig meente dermed, skulde han sætte med Hesten ud i Floden. Dieblikkelig gjorde han det, kom ogsaa lykkelig derfra, men gav tillige sin Frøken Kurven.
Viborger Samler, 1824-03-20
Jndenlandske Tidender. Kjøbenhavns Børs Cours den 16de Marts. Hamborg 2 M. 245, a vista 248. Specier 250 - Specier solgtes til 15 Mk. Obligationer (uden Renter) 87 a 83. Nationalbank-Obligationer (af Laanet den 2den Febr. 1820) 101 1/2 a 103 Rbdlr. rede Sølv luden Renter). eller 128 1/2 a 128 3/4 Rbdlr. Sedler pr. 100 Rbdlr. r. Sølv. Disconto 5 pCt.
Viborger Samler, 1824-03-20
Kjøbenhavn. Efter Placat af 5te Marts skal erlægges 5 s. Tegn. af hvert 100 Rbdlr. Eiendommene ere i Brandkassen forsikkrede for den 30te September 1823, som Efterskud til at betale den Brandskade der har fundet Sted fra 1ste April til 30te September 1823. Brandskaben i April Qvartal 1823 beløb sig til 77,580 Rbd. 166 s. Brandskaben i Juliqvartal 47,628 Rbd. 65 s.
Viborger Samler, 1824-03-20
Af en Bekjendtgjørelse fra Hr. Professor Ørsted, har man den Glæde at erfare, at Planen til et Selskab for Naturvidenskabernes Fremme i Danmark har mødt en saa gunstig Modtagelse hos Fædrelandets Venner, at man tør haabe at det snart vil kunne begynde at virke. Foretagendet har allerede fra først af havt den Lykke at erholde vor allernaadigste Landsfadets bifald og Løfte om Beskyttelse. Den 27de Febr. holdtes et Møde til denne Sags videre Fremme. Hs. Høihed Prinds Christian Frederik beærede det med sin Nærværelse, ligesom og deres Excell. Dhrr. Geheimestatsminister Grev Schimmelmann, Geheimestatsminister v. Møsting, Overhofmarskal v. Hauch, og desuden mange andre ved Jndsigter og Borgersind udmærkede Mænd.
Viborger Samler, 1824-03-20
J disse Dage er udkommen: "Nogle Efterretninger og Børnekopper, Kokopper og de formildede Kopper, oplæst i Selskabet Nordia af J. C. W. Wendt, M. D., Prof., Overmedicus ved almindelig Hospital, R. af D. og D. M. 69de Side IV.
Viborger Samler, 1824-03-20
Dette interessante lidet Skrift, som sælges til Fordeel for Bombebøssen, har til Øiemed at berolige den Ængstelige og med sandfærdige Facta at hævde og stadfæste Vaccinationens Værd. Det der nærmest har givet Forfatteren Anledning til dets Udarbeidelse, var den Koppesmitte, som yttrede sig hos nogle Jndivider i Kjøbenhavn i afvigte December Maaned og som ikke opvakte liden Urolighed hos Jndbyggerne.
Viborger Samler, 1824-03-20
Madame Clemensen, der siges at have en særdeles smuk Syngestemme, skal om kort Tid debutere paa det kgl. Theater som Lise i Huuskjøbet.
Viborger Samler, 1824-03-20
Paa Christianshavn er i denne Tid en Vognmands Gaard bortsolgt ved Auction for 2000 Rbd. Sølv, og det endda til selve Magistraten for Udlæg, uagtet den var assureret for 26,000 Rbd. Sølv.
Viborger Samler, 1824-03-20
Fra Forvalter C. J. Copmann paa Faareveile, er, imellem den 28de og 29de Jan, i Forvalterens Fraværelse, ved Jndbrud stiaalet 2 320 Rbd. Sedler hvoriblandt 12 hele 100 Rigsbankdalersedler.
Viborger Samler, 1824-03-20
For Gjerningsmandens Opdagelse udlover han en Douceur af 200 Rbd.
Viborger Samler, 1824-03-20
Fra Kiel meldes, at efter Forlydende vil Hs. Maist. vor elskede Dronning, ogsaa i tilstundende, Sommer besøge sin durchlauchtige Hr. Fader.
Viborger Samler, 1824-03-20
Redactionen af den Altonaer Merkur bekjendtgiør, "At Tidenden om en Jordrystelse i Rinkenis, meddeelt fra Pastoratet der, er der aldeles intet om (Denne utilforladelige Nyhed har været optaget i næsten alle danske Aviser.)J Anledning af det i Aviserne nylig fortalte, men atter gjenkaldte Tyverie eller Bortførelse af et Huus i Berlin, anmeldes i Randers Avvis Nr. 33: At for en Snees Aar siden virkelig er bortstiaalen efterhaanden alle Bygninger af Avlsgaarden Store Thorsager i Viskum Sogn, Synderlyng Herred, omtrent 2 1/2 Miil fra Viborg, der nu eies og beboes af S. T. Hr. Major Schestedt, men tilhørte da afdøde Cancellieraad Niels Skov til Randrup og Asmildkloster. Gaarden, hvortil endnu var Levning af Oltids Egeskov og hvis Bygninger vare opførte af svært Egetømmer, ja alt Tagværket, selv Lægterne af samme Træ, var ventelig en Hedenolds Stormands Herresæde; men da en Fæstegaard. Cancellieraad Skov lod denne med flere Fæstegaarde staae fæsteledig og aldeles uden Beboer, Vedkommende Lysthavere til de gode Materialier pillede efterhaanden hele Bygningen bort, og lode blot Grundstenene blive tilbage. Da Eieren ikke boede langt derfra, kunde man ansee det for en taus Tilladelse -(Men dette er ikke det eneste Exempel paa Tyve konsten her i Landet. For maaskee en 40 til 50 Aar siden eiede den som Landstingsprokurator for sin Activitet, og som Eier af Godserne Skivehuus, Kyøe og Sebberkloster anseete Proprietair Peder Lund et godt Huus i Kobberup, der var bygget til en Lieutenant Mund. Da denne drog bort, stod Huset ledigt og, Tyvene napsede af Vinduer, Dørre, Lofter og tilsidst Steen &c. Eieren, der i Eiendoms sager ikke var at spøge med, brast i Latter da man fortalte ham det; ventelig frapperet over dette sieldne Retstilfælde)
Viborger Samler, 1824-03-20
Man læste nylig i Aalborg Stiftsavis en Oversigt over de for nogle Aar siden der anlagde, men for endeel siden, ifølge Tidernes Medfør enten aldeles nedlagde, eller dog sparsomt drevne Fabriker. Man maae formodentlig blandt disse meest beklage at Hr. Sødrings Sennopsfabrik ikke drives i det Store nu, thi den var virkelig fuldt saa god som den Engelske. Da Materialet, paa Glassene nær, havdes i Landet, bulde en saadan aldrig savne Understøttelse. Hr. Flerons Staalfabrik leverede til Udfeende saare skjønne Vahre af finere Sorter; men hverken var det hærdet nok eller holdte Priis med Udlandets Skade, at vi her tillands, hvor saamange saare duelige Kjøbstæd- og Landsbyesmede gjøre udmærked ja poleret Arbeide, endnu ikke kunne faae gode Bordknive, Lommeknive og meget andet, uden fra Udlandet. Her i Viborg levere Smedemestrene Dollerup og Søn poleret Staal=Arbeide og Kleinsmedarbeide m. m.; Smedemester Thorup fortræffelige Havespader og sligt Arbeide - der i Godhed staaer langt over det Jndførte - Af Chokolade og Lakfabriker savne vi nu nylig afdøde Apotheker Broaggers i Ringkjøbing. Denne Mand leverede af disse 2 Sorter, Vahre, der fuldelig holdt Værdi med Kiøbenhavns og Udlandets. Nu drives denne Lakfabrikation, saavidt vides, bedst af Apotheket Faber i Holstebro her i Nørrejylland - Den Ree ske Chokoladefabrik i Aarhuus er bekjendt overalt - Adskillige Apothekere i Jylland lave den og meget god.
Viborger Samler, 1824-03-20
Ved Tallotteriets 1089de Trækning i Altona den 16de Marts udkom følgende Nummere:
Viborger Samler, 1824-03-20
Paa 3die Søndag i Faste prædiker i Domkirken Hr. Catechet Lund; i Søndresogn Hr. Provst Zahrtmann.
Viborger Samler, 1824-03-20
Bekjendtgjørelser. Mandagen den 8de Martii forlod min gode Mand, Kjøbmand Mads Christian Rasmus Andreasen i Varde, mig sund og frisk, for at afhente nogle Vahre i Flensborg; men i Gaar Morges den 15de Martii, faaer jeg det sørgelige Budskab, at han paa Hjemreisen 1 1/4 Miil nær sit Hjem, uventet fandt sin Død, i det han gik ved Siden af Læsset, som væltede over paa ham og qvalte ham. - Dette for mig og vore 2 smaa umyndige Børn, samt et jeg endnu bærer under mit Hjerte, saa pludselige og smertelige Dødsfald bekjendtgjøres herved for fraværende Slægt og Venner. Varde den 16de Martii 1824. Anne Marie Wandborg, sal. Andreasens At det har behaget Gud, efter nogle Aars Skrøbelighed og 10 Dages Sygeleie, ved Døden at bortkalde min inderlig elskede Mand Christian Staunstrup i hans 70de Aar, sidstafvigte 12te Febr. Det bekjendtgjøres herved sørgeligst for fraværende Slægt og Venner. Liørslev paa Morsøe den 26de Febr. 1824. D. K. B. Søltoft, sal. Staunstrup.
Viborger Samler, 1824-03-20
Undertegnede Politiemester finder sig herved foranlediget til at anmode Enhver her i Byen, hvis Brønd enten er aldeles nedlagt, eller i ubrugbaStand, at have den, efter Omstændighederne, paa nyt anlagt, eller sat i forsvarlig Stand, inden 4 Uger fra Dato, da jeg ellers nødsages til, anordningsmæssigen at behandle de Forsømmelser, som ved det over Byens Brønde tagende Syn ville vorde opdagede. Viborgs Politiekammer, den 16de Marts 1824. Gundelach.
Viborger Samler, 1824-03-20
hos Undertegnede er underhaanden at faae til Kjøbs :et nye 8te Dags Stueuhr, en nye Sopha, en dito Lennestol til Bækken, fiin Chinesisk Theetøy, 2 Dousin 3 Pals Flasker, en stor Vindovn, en mindre Bielægger Kakkelovn. Petersen i Mogensgade. Biebog eller: Noget om Bierne ved A. Ørbech, Capellan, faaes heftet for 3 Rbmk. Tegn hos Roedsted & Dons.
Viborger Samler, 1824-03-20
Nylig fra Lybek hjemkommen Haugefrøe er, lig som de foregaaende Aar, at erholde hos Undertegnede. J Thisted modtager Hr. Posterpediteur Carstensen Commissioner, hvor Frøet - ligesom og i Randers, Holstebroe og Skive - portofrit bliver at modtage. Trykte Priis-Couranter ere fra Dato at erholde hos Roedsted & Dous. Viborg den 23de Februar 1824. Lavendler til Omplantning, Stiklinger af den store kanadiske Poppel, Grønpiil, Hvid piil, rød hollandsk Kurvepiil, unge Soelbærplanter med Rod, og blant de for anførte Frø sorter: tidlige Mandopper Pilærter, faaes, naar de snart bestilles, for billig Priis hos A. F. Just.
Viborger Samler, 1824-03-20
Store Restrup Hovedgaard ved Aalborg, dens Avling, tilligemed complet Hollænderie=Besætning, der bestaaer af 140 Køer og 4 Tyre, er underhaanden at faae i Forpagtning til førstkommende 1ste Mai Hoverie af 60 Heelgaarde forrettes til Gaarden, samt ogsaa endeel Huusmænds Arbeide. Man behager enten mundtlig eller i portofrie Breve at henvende sig til Undertegnede desangaaende. Store Restrup d. 8de Marts 1824. C. Agier, Forvalter.
Viborger Samler, 1824-03-20
Placat. Mandagen den førstkommende 29de Marts om Formiddagen Kl. 10 bliver paa Viborg Raadhuus afholdt Auction over 3 første Prioritets Panteobligationer, tilhørende Søren Nielssens og Hustrues Dødsbo i Nybro i Qvols Sogn. Kjøbelummen bliver at erlægge I ved Hammerslaget og Resten i næste Snapsting. Fjends Nørlyng Herredsfogderi. Viborg 17de Marts No.
Viborger Samler, 1824-03-20
Rettelse: J Tillægget til Samleren Nr. 31, i Sagen No. 36. Actor Landsoverretsprokurator N. Lykke, contra: Lars Nielsen Tvedegaard og Laurs Christensen Vesterskou i Sæbye=Arrest, (paadømt 23de Febr. 1824) paa 7de Linii Overretsdommen, staaer : "saavidt paaanket er hvilket udelades.
Viborger Samler, 1824-03-20
(Hermed følger Tillæg.)
Viborger Samler, 1824-03-20
Blandede Efterretninger. J 59 Dage havde Tyrkerne beleiret den lille BeAnatolikon, ligefor Mesolongi, uden at kunne erobre den, skjøndt Øens hele Befolkning kun var 500 Mand, og Tyrkernes Antal over 20,000 Under denne Beleiring forefaldt et synderligt Tilfælde. Tyrkernes første Kugle traf paa de hellige Erke-Engles Kirke og slog igjennem samme ned i Jorden, hvor strax en Mængde klart Vand sprudlede frem og ledte til Opdagelsen af en Brønd, der hidtil havde været Indbyggerne ubekjendt. Da just Øen havde stor Vandmangel, og maatte eller hente samme fra et Kildevæld paa den ligeoverfor liggende Kyst, der nu var besat af Tyrkerne, saa ansaae Grækerne det for en Hielp i Nøden af Erke Englene, Øens Skyts patroner, og bestyrkedes derved i Tillid og Udholdenhed.
Viborger Samler, 1824-03-20
I det Tripolitanske boer i Klippehuler under Jorden en arabisk Stamme Gahrian: de dyrke med Flid Biergaasen; men man seer ingen Mennesker, at Frygt for Tyrkerne - Den nuværende Paska i Tripolis, der gielder for en blid og godmodig Mand, (uagtet han i sine yndre Aar gjorde Oprør mod sin Fader og dræbte sine Brødre for sin Moders Øine, og en sjelden liberal Regent i Tripolis, ville forleden udrydde disse Bjergboere; hans Soldater kastede tændte Halmknipper ind i Hulerne hvor de boede og qvalte baade Mænd, Qvinder og Børn. Sol daterne vendte i Trium tilbage med tolv Kameler læssede med Hoveder af disse Ulykkelige.
Viborger Samler, 1824-03-20
Ifølge Breve fra Florenz bliver det alt mere sandsynligt, at der i anstundende Mai sammesteds vil blive holdt en Congres.
Viborger Samler, 1824-03-20
J Lausanne og andre Steder i Waadtlandet er forefalden tumultuariske Optrin, i Anledning af Religionsstridigheder, hvoraf dette Canton i denne Tid et hjemsøgt.
Viborger Samler, 1824-03-20
Den nordamerikanske Søemagt skal forøges med 10 Krigschalupper, hver paa 20 Kanoner.
Viborger Samler, 1824-03-20
I Havannah er den 19de Januar atter afbrændt en heel Gade, til stort Tab for Privatfolk.
Viborger Samler, 1824-03-20
Ogsaa i Staden Columbia har raset en ødelæggende Ildsvaade.
Viborger Samler, 1824-03-20
General Mina har i England maattet lade sin ene Fod operere. Som bekjendt fik han Frost i Benene ved sin Omflakken i Pyrenæerne.
Viborger Samler, 1824-03-20
Til Ære for Canova er i Rom præget en Medaille, og St. Lucca-Academiet opreiser ham et Mindemærke i sin Forsamlingssal.
Viborger Samler, 1824-03-20
Walter Scott vil udgive Stifts endnu utrykte Skrifter. Man troer nu mere end nogen finde, at W. Scott ikke er ene om at skrive den Overflødighed af Romaner, der idelig udkommer under hans Navn. Det er ogsaa paafaldende, at tvende af hans nyeste Arbeider, St. Ronans Brønd og Walladmor, ere udkomne i de tydske Oversættelser (den første i Leipzig og den sidste i Berlin, endogsaa før Originalerne vare udkomne i det Engelske.
Viborger Samler, 1824-03-20
I det sydlige Sicilien har Man begyndt med Held at dyrke Caffe.
Viborger Samler, 1824-03-20
J Paris blev forleden aabnet en fra Ægypten hjembragt Mumie. Man maatte, inden man kom til Legemet, arbeide sig igjennem en sexdobbelt Ban dage og ligesaa mange Lag Harpix. Da man endelig fik alt dette pillet fra, fandt man hele Mumien stærk forgyldt og Dinene og Munden bedækket med Guldplader af 1/2 Tommes Tykkelse. Efter den forefundne Indskrift at dømme, har den Afdøde været en Søn af Dronning Cleopatra. (?)
Viborger Samler, 1824-03-20
Ved Weseren i Nærheden af Minden, har man forleden opgravet en 8 Fod lang Elephant, eller og Mammuths-Tand.
Viborger Samler, 1824-03-20
Holland. Ved Amsterdam er i denne Tid skudt en Sneeugle (Strix nyctea) der ellers hører hjemme, ved Wolga og i Siberien. Denne sjeldne Fugl, der har smukke Fiær, og var fra Hoved til Hale spidsen 53 Tommer lang og 36 Tommer i Vingestrækning, er udstoppet og i Hr. Draaks Naturaliesamling. (Denne Slagsugle hedder og den store hvide Dagugle og flyver paa Jagt, imod de andre Uglers Natur, ogsaa om Dagen, anfalder Urfugle og andet Fuglevildt og gjør mere Allarm med Vingerne, end de andre Ugler, da dens Vinger ere mindre besatte med Duun. Den forfølger stærk Field musen eller Leemændene. Den kaldes Snerugle, fordi den i de kolde Egne af Europa og Amerika, hvor den meest opholder sig, er næsten ganske hvid; derimod faaer den i sydlige Lande nogle brune Pletter hist og her - hvorledes denne kan have særdeles smukke Fjere, er da ikke forstaalligt - Men den lader sig see i flere af Europas nordlige Egne, end den hollandske Anmeldelse siger. Paa Jyllands Vest kyster nær Havet, seer man den stundom. Mueligt den og i stærk Storm, mod sin Villie, kommer udaf Coursen.)¬